Komisijas atzinums atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes regulai, ar ko nosaka piemērošanas procedūru Regulai (EK) Nr. 883/2004 par sociālās nodrošināšanas sistēmu koordinēšanu ar ko groza Komisijas priekšlikumu saskaņā ar EK līguma 250. panta 2. punktu /* COM/2009/0264 galīgā redakcija - COD 2006/0006 */





[pic] | EIROPAS KOPIENU KOMISIJA | Briselē, 5.6.2009 COM(2009) 264 galīgā redakcija 2006/0006 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULAI, ar ko nosaka piemērošanas procedūru Regulai (EK) Nr. 883/2004 par sociālās nodrošināšanas sistēmu koordinēšanu AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2006/0006 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULAI, ar ko nosaka piemērošanas procedūru Regulai (EK) Nr. 883/2004 par sociālās nodrošināšanas sistēmu koordinēšanu 1. Ievads EK līguma 251. panta 2. punkta trešās daļas c) apakšpunktā paredzēts, ka Komisijai jāsniedz atzinums par Eiropas Parlamenta otrajā lasījumā ierosinātajiem grozījumiem. Turpmāk seko Komisijas atzinums par astoņiem Parlamenta pieņemtajiem grozījumiem. 2. Priekšvēsture Datums, kad priekšlikumu nosūta Eiropas Parlamentam un Padomei (dokuments COM(2006) 16, galīgā redakcija ― 2006/0006 COD): | 2006. gada 31. janvāris | Eiropas Ekonomikas un sociālo lietu komitejas atzinuma datums: | 2006. gada 26. oktobris | Eiropas Parlamenta atzinuma datums (pirmais lasījums): | 2008. gada 9. jūlijs | Grozītā priekšlikuma nosūtīšanas datums: | 2008. gada 15. oktobris | Kopējās nostājas pieņemšanas datums: | 2008. gada 17. decembris | Komisijas paziņojuma pieņemšanas datums: | 2009. gada 7. janvāris | Eiropas Parlamenta atzinuma datums (otrais lasījums): | 2009. gada 22. aprīlis | 3. Priekšlikuma mērķis Priekšlikuma mērķis ir pabeigt modernizācijas procesu attiecībā uz spēkā esošajiem noteikumiem par sociālās nodrošināšanas sistēmu koordinēšanu, ar to aizstājot spēkā esošo īstenošanas regulu[1]. Priekšlikuma mērķis ir noteikt procedūras, lai īstenotu pamatregulā (EK) Nr. 883/2004[2] izklāstītos noteikumus attiecībā uz visām iesaistītajām personām (apdrošinātajām personām, to darba devējiem, sociālās nodrošināšanas iestādēm un dalībvalstu kompetentajām iestādēm). Priekšlikuma mērķis ir vienkāršot un precizēt spēkā esošās procedūras. Priekšlikums arī izskaidro dažādo personu tiesības un saistības. Jaunie noteikumi sekmēs iestāžu sadarbību un veicinās pārredzamību un savstarpēju uzticēšanos. Sadarbību pastiprinās ar jaunu elektronisko datu apmaiņas sistēmu starp dalībvalstīm, tādējādi uzlabojot efektivitāti un precizitāti. 4. Komisijas atzinums par Eiropas Parlamenta ierosinātajiem grozījumiem 4.1. Komisijas pieņemtie grozījumi Komisija piekrīt visiem 8 Parlamenta pieņemtajiem grozījumiem. Par 8 grozījumiem vienojās pēc neoficiālas saziņas starp Parlamentu un Padomi, lai panāktu vienošanos saistībā ar otro lasījumu. Šie grozījumi ir tehniski, un to mērķis ir jo īpaši nodrošināt, ka attiecīgās personas no kompetentās iestādes saņem savlaicīgu atbildi uz pieprasījumiem, kā arī atbilstošu informāciju, tostarp vadlīnijas par administratīvajām procedūrām. 5. Secinājums Saskaņā ar EK līguma 250. panta 2. punktu Komisija groza savu priekšlikumu, kā norādīts iepriekš. [1] Padomes 1972. gada 21. marta Regula (EEK) Nr. 574/72, ar kuru nosaka īstenošanas kārtību Regulai (EEK) Nr. 1408/71 par sociālā nodrošinājuma sistēmu piemērošanu darbiniekiem un viņu ģimenēm, kas pārvietojas Kopienā, OV L 74, 27.3.1972., 1. lpp. [2] OV L 166, 30.4.2004., labotā versija OV L 200, 7.6.2004., 1. lpp.